AU รูดกว่า7% นิวโลว์ในรอบ 1 ปี หลังงบไตรมาส2/61 ต่ำคาด ฟากโบรกฯหั่นประมาณการปี61-63 ลง26%
AU รูดกว่า7% นิวโลว์ในรอบ 1 ปี หลังงบไตรมาส2/61 ต่ำคาด ฟากโบรกฯหั่นประมาณการปี61-63 ลง26% โดย ณ เวลา 15.56 น. ราคาอยู่ที่ระดับ 7.60 บาท ลดลง 0.60 บาท หรือ 7.32% สูงสุดที่ 8.25 บาท ต่ำสุดที่ 7.55 บาท ด้วยมูลค่าซื้อขาย 114.12 ล้านบาท
24 ส.ค. 2561

ผู้สื่อข่าวรายงานว่า ราคาหุ้นบริษัท อาฟเตอร์ ยู จำกัด (มหาชน) หรือ AU ล่าสุด ณ เวลา 15.56 น. อยู่ที่ระดับ 7.60 บาท ลดลง 0.60 บาท หรือ 7.32% สูงสุดที่ 8.25 บาท ต่ำสุดที่ 7.55 บาท ด้วยมูลค่าซื้อขาย 114.12 ล้านบาท

ทั้งนี้ ราคาหุ้นปรับตัวลดลงทำจุดต่ำสุดในรอบ 1 ปี นับตั้งแต่ราคาหุ้นอยู่ที่ระดับ 7.55 บาท เมื่อวันที่ 31 ส.ค.60
ด้าน บล.โนมูระ พัฒนสิน ระบุในบทวิเคราะห์ (14 ส.ค.) แนะนำ NEUTRAL (คงน้ำหนักการลงทุน) โดยมีมุมมอง negative ต่อรายงานกำไรสุทธิไตรมาส 2/61 ที่ 29 ลบ.(เพิ่มขึ้น 8% จากปีก่อน, ลดลง 7% จากไตรมาสก่อน) ต่ำกว่าคาดลดลง 14% จากการควบคุม SG&amp;A expenses ได้ไม่ดีเท่าที่ควร ทั้งนี้ในส่วนของ core operation อื่นๆ ยังเป็นไปตามคาด คือ รายได้โตต่อเนื่อง (เพิ่มขึ้น 18% จากปีก่อน, เพิ่มขึ้น 3% จากไตรมาสก่อน) และ %GPM ยังควบคุมได้ในระดับสูงที่ 67.1%
อย่างไรก็ตาม แม้รายได้ยังคงเติมโตต่อเนื่อง แต่มาจากจำนวนสาขาที่เพิ่มขึ้นเป็นหลัก ขณะที่ SSSG กลับลดลงสู่จุดต่ำสุดที่ประมาณลดลง 11% ตามการบริโภคที่ชะลอตัวและการแข่งขันในอุตสาหกรรมที่รุนแรงมากขึ้น
ทั้งนี้มีการปรับประมาณการกำไรสุทธิปี 61-63 ลงจากประมาณการเดิมลดลง 26% จากมีมุมมองเชิงลบต่อ full year SSSG ที่มีแนวโน้มต่ำกว่าคาดและ SG&amp;A expenses ที่ควบคุมได้ไม่ดี โดยคงคำแนะนำ Neutral และปรับใช้ราคาเป้าหมายใหม่เป็น T19F 10.00 บาท/หุ้น แนะนำซื้อเมื่อเห็นสัญญาณ turnaround ของ SSSG ทั้งนี้คาดตลาดจะกลับมาให้ความสนใจ AU อีกครั้งเมื่อ บริษัทมีความชัดเจนเรื่องการขยายสาขาไปต่างประเทศ และ co-branding มากขึ้น